
 25.5.2021
 BG
 Официален вестник на Европейския съюз
 L 183/35
 РЕГЛАМЕНТ ЗА ИЗПЪЛНЕНИЕ (ЕС) 2021/824 НА КОМИСИЯТА
 от 21 май 2021 година
 за изменение на регламенти за изпълнение (ЕС) No 540/2011 и (ЕС) No 820/2011 по отношение на условията за одобрение на активното вещество тербутилазин
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза и член 78, параграф 2 от него,
 като има предвид, че:
 (1)
 С Регламент за изпълнение (ЕС) No 820/2011 на Комисията (2) се предвижда одобряване на активното вещество тербутилазин и произтичащото от това включване на тербутилазин в приложението към Регламент за изпълнение (ЕС) No 540/2011 на Комисията (3).
 (2)
 В Регламент за изпълнение (ЕС) No 820/2011 се предвижда също така предоставяне на допълнителна потвърждаваща информация за спецификацията на произведения за търговски цели технически материал, включително информация относно значимостта на примесите, съответствието между спецификациите на произведения за търговски цели технически материал и тези на опитното вещество, използвано за проучванията за токсичност, и оценката за експозицията на подпочвените води по отношение на неидентифицираните метаболити LM1, LM2, LM3, LM4, LM5 и LM6.
 (3)
 Освен това в Регламент за изпълнение (ЕС) No 820/2011 се изисква от заявителя да предостави потвърждаваща информация за значимостта на метаболитите MT1, MT13, М14 и за неидентифицираните метаболити LM1, LM2, LM3, LM4, LM5 и LM6 по отношение на раковите заболявания, ако веществото тербутилазин е класифицирано съгласно Регламент (ЕО) No 1272/2008 на Европейския парламент и на Съвета (4) с обозначение „предполага се, че причинява рак“.
 (4)
 Заявителят предостави допълнителната информация в сроковете, предвидени в Регламент за изпълнение (ЕС) No 820/2011. По отношение на значимостта на посочените метаболити на тербутилазин, ако веществото тербутилазин е класифицирано съгласно Регламент (ЕО) No 1272/2008 с обозначение „предполага се, че причинява рак“, на 5 юни 2015 г. Комитетът за оценка на риска на Европейската агенция по химикали прие становище (5), в което се потвърждава, че веществото тербутилазин не следва да се класифицира с обозначение „предполага се, че причинява рак“, което прави съответната потвърждаваща информация ненужна.
 (5)
 Докладващата държава членка, Обединеното кралство, оцени допълнителната информация, предоставена от заявителя. На 6 август 2015 г. тя представи своята оценка под формата на допълнение към проекта на доклада за оценка на останалите държави членки, Комисията и Европейския орган за безопасност на храните („Органа“)
 (6)
 Докладващата държава членка се консултира с останалите държави членки, заявителя и Органа и поиска от тях да представят коментари относно допълнението към проекта на доклада за оценка. На 20 януари 2016 г. Органът публикува технически доклад (6), който обобщава резултата от консултацията относно тербутилазин.
 (7)
 Като взе предвид оценката на докладващата държава членка и техническия доклад, Комисията счита, че изискването за предоставяне на потвърждаваща информация за спецификацията на произведения за търговски цели технически материал, включително информация относно значимостта на онечистванията,